ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id ms id id id ms id ms id ms ms id id ms ms ms ms id ms id ms ms ms id id id ms id ms ms id ms ms ms id id id ms ms id ms id ms ms ja id id ms ms id id id en ms ms en en en en en en en id id id id id en id id jv ms id id it es id id en id ms ms ms ms ms ms
Penyakit Sindrom Down: Apa Realiti Sebenar Penghidap Kondisi Ini?
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Sistem Saraf & Otak
Isu Sistem Saraf & Otak Lain
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ini Realiti Sebenar Penghidap Sindrom Down, Bukan Ibu Bapa Saja, Orang Sekeliling Juga Kena Tahu
Ditulis oleh Fatin Zahra Disemak pada 02/12/2020
Disemak secara perubatan oleh Panel Perubatan Hello Doktor
Anda pasti pernah berjumpa dengan seseorang yang menghidap penyakit sindrom Down. Mungkin anda juga mengenali beberapa orang kanak-kanak yang hidup dengan penyakit ini.
Ciri-ciri fizikal mereka membuatkan mereka mudah untuk dikenali, contohnya seperti mata sepet yang berbentuk seperti kacang almond dan muka yang leper.
Walaupun ramai yang tahu tentang sindrom Down, namun pernahkah anda terfikir mengenai hidup sebenar penghidap penyakit ini?
Ramai yang sangka individu yang menghidap sindrom Down tidak boleh hidup normal seperti orang lain.
Mereka juga mungkin tidak dapat bekerja ataupun berkahwin. Malah, ada yang sangka pesakit sindrom Down tidak akan hidup lama dan selalu gembira!
Sebenarnya, banyak perkara mengenai individu yang menghidap sindrom ini merupakan salah anggap semata-mata.
Walaupun benar kanak-kanak yang mempunyai penyakit ini sukar untuk belajar dan mungkin perlukan masa yang lebih panjang untuk bercakap dan menjaga diri sendiri, selalunya pesakit boleh berkawan, bekerja dan berkahwin pada masa hadapan!
Jom ikuti artikel ini untuk mengupas lebih lanjut mengenai realiti sebenar penyakit sindrom Down!
1. Mereka selalunya gembira sepanjang masa
Walaupun mereka kelihatan gembira sepanjang masa, pesakit sindrom Down sebenarnya mempunyai perasaan yang sama seperti manusia yang normal. Mereka boleh rasa sedih, marah, malu dan gembira.
Malah, mungkin ramai yang tidak tahu bahawa pesakit sindrom Down lebih terdedah kepada penyakit mental seperti depresi dan kegelisahan berbanding orang lain!
2. Individu yang mempunyai sindrom Down lebih terdedah kepada penyakit
Sindrom Down boleh mempengaruhi sistem imun seseorang. Oleh sebab itu, mereka yang menghidap kondisi ini terdedah kepada jangkitan dan penyakit lebih-lebih lagi semasa mereka masih lagi kanak-kanak.
Walaupun mereka makan makanan yang sihat dan menjaga berat badan, pesakit sindrom Down lebih mudah untuk mengalami masalah berat badan berlebihan.
Mereka juga mempunyai masalah penglihatan dan pendengaran, hypothyroidism, dan masalah tulang.
Selain itu, mereka membesar lebih perlahan berbanding bayi yang normal.
Disebabkan mereka berjalan dan bercakap lebih lambat daripada bayi normal, mereka mungkin perlukan terapi fizikal dan percakapan supaya mereka boleh belajar dengan lebih pantas.
3. Mereka mempunyai masalah dengan organ hati
Separuh daripada penghidap sindrom Down lahir dengan kecacatan pada organ hati. Oleh sebab itu, hati mereka tidak dapat berfungsi seperti orang lain.
Selalunya, masalah ini boleh disembuhkan melalui pembedahan. Ada juga bayi yang lahir dengan masalah pada usus mereka.
4. Mereka boleh hidup lebih dari 60 tahun
Mungkin ramai yang menjangkakan pesakit sindrom Down tidak mempunyai jangka hayat yang panjang. Pada tahun 1940-an, bayi yang lahir dengan sindrom ini hanya boleh hidup selama 12 tahun sahaja.
Walau bagaimanapun, disebabkan kemajuan dalam bidang perubatan, kita boleh lihat individu yang mempunyai sindrom ini kini boleh hidup hingga mereka berusia 60 tahun!
5. Kromosom punca penyakit sindrom Down
Kebanyakan manusia yang sihat mempunyai 23 pasang kromosom. Namun, bayi yang lahir dengan sindrom Down mempunyai satu kromosom tambahan.
Oleh sebab itu, mereka mempunyai 47 kromosom, lebih 1 kromosom daripada orang biasa. Bahan genetik tambahan inilah yang menyebabkan mereka menghidap kondisi yang mereka ada sekarang.
Penyakit ini bukanlah sesuatu yang terjadi secara turun-temurun. Malah, sindrom Down berlaku akibat kesalahan yang berlaku pada kromoson ketika bayi masih lagi dalam bentuk fetus.
6. Berapa ramai orang mempunyai penyakit sindrom Down?
Seperti yang anda tahu, penyakit ini berlaku disebabkan oleh masalah kromosom. Walau bagaimanapun, punca masalah ini masih lagi merupakan satu misteri dalam kalangan pengamal perubatan.
Semua orang boleh mendapat bayi yang mempunyai sindrom Down. Namun, semakin tua ibu yang mengandung, semakin tinggi risiko untuk bayi menghidap sindrom Down.
Ada tiga variasi untuk penyakit ini iaitu trisomy-21, mosaic down syndrome dan translocation down syndrome.
Sindrom ini merupakan sesuatu yang berlaku sejak awal kehamilan. Tidak ada sesiapapun yang akan mendapat penyakit ini jika mereka tidak lahir dengan keadaan ini.
7. Masa sudah berubah
Dahulu, kanak-kanak dengan penyakit ini tidak boleh hidup lama kerana ramai yang akan jatuh sakit akibat jangkitan. Ramai juga yang akan meninggal dunia disebabkan oleh masalah hati ataupun masalah lain yang mereka hadapi sejak lahir.
Namun, kini kebanyakan masalah kesihatan itu boleh dirawat dengan ubat-ubatan dan pembedahan yang bersesuaian. Oleh sebab itu, pesakit sindrom Down kini mempunyai jangka hayat yang sama seperti manusia normal.
Bagaimana kehidupan pesakit sindrom Down?
Ramai kanak-kanak yang mempunyai sindrom ini boleh belajar di sekolah biasa dan mengikuti kurikulum yang sedia ada.
Namun, ada juga yang mempunyai masalah pembelajaran dan perlu menghadiri kelas untuk membantu mereka untuk belajar dengan lebih baik.
Walaupun kebanyakan pesakit sindrom Down mempunyai masalah pembelajaran, ramai yang boleh hidup berdikari pada masa hadapan.
Namun, mereka perlukan sokongan daripada masyarakat seawal mungkin sebelum mereka berupaya melakukan aktiviti yang dianggap mustahil.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
Canadian Down Syndrome Society. n.d. Just Like Anyone Else, A Person With Down Syndrome Can Live On Their Own. Accessed October 31, 2020. https://cdss.ca/down-syndrome-answers/can-a-person-with-down-syndrome-live-on-their-own/.
CDC. 2019. Down Syndrome. December 5. Accessed October 31, 2020. https://www.cdc.gov/ncbddd/birthdefects/downsyndrome.html.
Global Down Syndrome Foundation. n.d. Down Syndrome Misconceptions vs. Reality. Accessed October 31, 2020. https://www.globaldownsyndrome.org/about-down-syndrome/misconceptions-vs-reality/.
Health Direct. 2019. 5 things people with Down syndrome want you to know. March 15. Accessed October 31, 2020. https://www.healthdirect.gov.au/blog/5-things-people-with-down-syndrome-want-you-to-know.
Kid’s Health. 2015. Down Syndrome. September. Accessed October 31, 2020. https://kidshealth.org/en/kids/down-syndrome.html.
National Association. n.d. Facts About Down Syndrome for Down Syndrome. Accessed October 31, 2020. https://www.nads.org/resources/facts-about-down-syndrome/.
6 Salah Faham Tentang Sindrom Down Yang Ramai Percaya, No #4 Tolonglah BERHENTI Percaya!
Jangan Hancurkan Harapan Anak Sindrom Down Untuk Berjaya Di Masa Depan!
Ditulis oleh Fatin Zahra Disemak pada 02/12/2020
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.